Z A P I S N I K
31. sjednice Vijeća Mjesnog odbora Volovčica
održane dana 19. listopada 2023. godine (četvrtak) s početkom u 18:45 sati u prostorijama mjesne samouprave Mjesnog odbora Volovčica, Zagreb, Kriška ulica 20.
NAZOČNI ČLANOVI VIJEĆA: Sanja Baković, Ivan Držanić, Stipo Grgić, Iva Jelačić, Marko Maričić
NENAZOČNI ČLANOVI VIJEĆA: Dunja Dunda, Ivan Mlinarević
GOST: ---
PREDSJEDAVA: Iva Jelačić, predsjednica Vijeća
ZAPISNIK VODI: Iva Jelačić, predsjednica Vijeća
Predsjednica konstatira da je nazočno 5 od 7 članova/ica Vijeća, što znači da Vijeće može pravovaljano odlučivati te otvara 31. sjednicu Vijeća Mjesnog odbora.
Vijeće je jednoglasno verificiralo tekst Zapisnika 30. sjednice Vijeća održane dana 29. kolovoza 2023. godine.
Na prijedlog predsjednice, Vijeće jednoglasno utvrđuje
D N E V N I   R E D
1. Prijedlog zaključka o Planu provođenja aktivnosti, programa i projekata za unapređenje života građana
2. Donošenje Plana malih komunalnih akcija VMO za 2024.
3. Aktualna komunalna problematika
4. Razno: izvješća, pitanja i prijedlozi
AD1) Prijedlog zaključka o Planu provođenja aktivnosti, programa i projekata za unapređenje života građana
Na temelju članka 15. stavka 1. i članka 38. stavka 1. Pravila Mjesnog odbora Volovčica, Vijeće Mjesnog odbora Volovčica, na 31. sjednici, 19. listopada 2023. donijelo je

Z A K L J U Č A K
o davanju mišljenja o prijedlogu osiguravanja sredstava za provođenje aktivnosti, programa i projekata u svrhu unapređenja kvalitete života građana:

1. Vijeće Mjesnog odbora Volovčica suglasno je s prijedlogom Gradskog ureda za mjesnu samoupravu, promet, civilnu zaštitu i sigurnost za osiguravanje sredstava u svrhu provođenja Plana potreba za aktivnostima, programima i projektima unapređenja kvaliteta života građana.
2. Vijeće Mjesnog odbora Volovčica predlaže da se za naredno proračunsko razdoblje osiguraju sredstva za potrebe realizacije Plana u iznosu 4.000,00 eura.
3. [bookmark: _GoBack]Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.


AD2) Donošenje Plana malih komunalnih akcija VMO za 2024.
Sukladno zaprimljenoj obavijesti donošenje Plana malih komunalnih akcija za 2024. godinu odgađa se za studeni 2023. godine.
AD3) Aktualna komunalna problematika
Temeljem provedene rasprave po zaprimljenom prijedlogu građana i temeljem uvida da je predmetna lokacija prema katastarskom planu dio katastarske čestice novog multifunkcionanog parka uz Šetalište Ranka Marinkovića, Vijeće Mjesnog odbora Volovčica jednoglasno predlaže Vijeću Gradske četvrti Peščenica-Žitnjak da se
Z a k lj u č a k   1.
o rješavanju komunalne problematike
Vijeće Mjesnog odbora Volovčica predlaže Vijeću Gradske četvrti Peščenica_Žitnjak da od nadležnih zatraži 
·  redovno održavanje javnih površina na području VMO Volovčica da uvrsti betonirani plato uz stambenu zgradu Kolarova ulica 8 u sklopu k.č. 2682/1 k.o. Peščenica (način uporabe – park, nositelj prava – Grad Zagreb).
Temeljem provedene rasprave po zaprimljenom prijavi o plavljenju oborinskim vodama podrumskih prostora zgrada na lokaciji Racinova ulica k.br. 8, 10 i 12, Vijeće Mjesnog odbora Volovčica jednoglasno predlaže Vijeću Gradske četvrti Peščenica-Žitnjak da od Zagrebačkog holdinga, Vodoopskrba i odvodnja d.o.o. zatraži
Z a k lj u č a k   2.
o rješavanju komunalne problematike
Vijeće Mjesnog odbora Volovčica predlaže Vijeću Gradske četvrti Peščenica_Žitnjak da od nadležnih zatraži 
· izvršenje izvida na lokaciji Racinova ulica k.br. 8, 10 i 12 (k.č. 2684/3 k.o. Peščenica) i donošenje prijedloga sanacije sustava odvodnje oborinskih voda na predmetnoj lokaciji.

Temeljem provedene rasprave po zaprimljenom prijedlogu građana za veću sigurnost pješaka u prometu, Vijeće Mjesnog odbora Volovčica jednoglasno predlaže Vijeću Gradske četvrti Peščenica-Žitnjak da se u prioritete za izradu Plana komunalnih aktivnosti za 2024. godinu za područje Mjesne samouprave Volovčica uvrsti 
Z a k lj u č a k   3.
o rješavanju komunalne problematike
Vijeće Mjesnog odbora Volovčica predlaže Vijeću Gradske četvrti Peščenica_Žitnjak da u Plan komunalnih potreba uvrsti 
· projektiranje i izgradnja nogostupa uz parnu stranu Kriške ulice (na k.č. 2617/17 k.o. Peščenica) koji bi povezao novoiscrtani pješački prijelaz na križanju Zapoljske ulice i Kriške ulice kod OŠ Petra Preradovića s postojećom pješačkom stazom koja završava uz stambenu zgradu Kriška ulica k.br. 30.

AD4) Razno
Potpredsjednik VMO Volovčica i član Školskog odbora Osnovne škole Petra Preradovića izvijestio je Vijeće o posljednjoj sjednici Školsko odbora, o rezultatima energetske obnove škole i propustima do kojih je došlo pri postavljanju prozora koji su nefunkcionalni u smislu da se dio njih ne može otvoriti jer ih blokiraju preradbeni zidovi, da je slaba toplinska izolacija u donjem dijelu prozora i slično te o zamolbi Školskog odbora da Vijeće Mjesnog odbora uvrsti u Plan komunalnih aktivnosti za 2024. godinu postavljanje 5 tzv. klamerica za parkiranje bicikala u dvorištu osnovne škole.
Temeljem provedene rasprave Vijeće Mjesnog odbora Volovčica jednoglasno predlaže Vijeću Gradske četvrti Peščenica-Žitnjak da se u prioritete za izradu Plana komunalnih aktivnosti za 2024. godinu za područje Mjesne samouprave Volovčica uvrsti 

Z a k lj u č a k   4.
o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica_Žitnjak da u Plan komunalnih potreba uvrsti 
· postavljanje pet (5) tzv. klamerica za parkiranje bicikala u dvorištu Osnovne škole Petra Preradovića, k.č. 2680/1, k.o. Peščenica.
Predsjednica je izvijestila vijećnike o održavanju Dana Mjesnog odbora Peščenica te o manifestaciji Q-Art koja bi se u lipnju 2024. godine održala u Mjesnom odboru ferenščica na šetnici uz potok Bliznec.
Predsjednica je zahvalila svima na učešću u radu sjednice i predložila je da se slijedeća sjednica VMO Volovčica održi dana 22.11.2023. godine s početkom u 18:00 sati.
Dovršeno u 20:15 sati.
KLASA: 024-08/23-03/2056
URBROJ: 251-13-11-11/008-23-2
Zagreb, 19. listopada 2023.
Predsjednica
Vijeća Mjesnog odbora Volovčica
Iva Jelačić, v.r.










  


